b"\n_START_ARTICLE_\nTakiap\n_START_PARAGRAPH_\nTakiap er en forhenv\xc3\xa6rende hjemmev\xc3\xa6rnskutter. Den er bygget i eg p\xc3\xa5 med svagt udfaldene st\xc3\xa6vn og elliptisk h\xc3\xa6k._NEWLINE_Skibet sejlede som fiskefart\xc3\xb8j under navnet 'Jonna' med fiskerinummer S 138 frem til 1942, da det blev udlejet til S\xc3\xb8transportv\xc3\xa6senet, og fik betegnelsen P 33. Det blev \xc3\xa5ret efter overtaget af Kriegsmarine og anvendt som arbejdsb\xc3\xa5d._NEWLINE_I 1945 overgik skibet til S\xc3\xb8v\xc3\xa6rnet som P 33, senere Y 357. Fra 1957 var skibet en del af Marinehjemmev\xc3\xa6rnets flotiller, f\xc3\xb8rst 313 Svendborg, senere 319/361 Isefjord. Ved overgangen til Hjemmev\xc3\xa6rnet, gennemgik skibet en hovedreparation og fik blandt andet nyt styrehus. Skibet fik nyt Alpha-maskineri i 1968, erstattet i 1985 med en Grenaa Diesel._NEWLINE_I 1988 fik skibet navnet 'Crux', og sejlede sit sidste togt i 2003, for to \xc3\xa5r senere at blive solgt til rekreative form\xc3\xa5l."